ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สม. 18/2564เรื่อง มาตรการลดหย่อนค่าธรรมเนียมการยื่นแบบแสดงรายการข้อมูลการเสนอขายหลักทรัพย์ และแบบแสดงรายการข้อมูลประจําปี สําหรับบริษัทที่เปิดเผยข้อมูลการปล่อยก๊าซเรือนกระจก\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551 สํานักงานออกประกาศไว้ดังต่อไปนี้ข้อ ๑ ในประกาศนี้"แบบ 69-1" หมายความว่า แบบแสดงรายการข้อมูลการเสนอขายหลักทรัพย์(แบบ 69-1) ท้ายประกาศคณะกรรมการกํากับตลาดทุนว่าด้วยการยื่นแบบแสดงรายการข้อมูลการเสนอขายหลักทรัพย์"แบบ 56-1 One Report" หมายความว่า แบบแสดงรายการข้อมูลประจําปี (แบบ 56-1 One Report) ท้ายประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ข้อ ๒ ให้ผู้เสนอขายหุ้นที่ออกใหม่ต่อประชาชนเป็นครั้งแรกและเป็นไปตามหลักเกณฑ์ที่ครบถ้วนดังต่อไปนี้ ได้รับการลดอัตราค่าธรรมเนียมตามอัตราที่กําหนดในข้อ 4 สําหรับค่าธรรมเนียมที่ต้องชําระในการยื่นแบบแสดงรายการข้อมูลการเสนอขายหลักทรัพย์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (1) ผู้เสนอขายได้ยื่นแบบ 69-1 ต่อสํานักงานภายในวันทําการสุดท้ายของเดือนธันวาคม พ.ศ. 2566 โดยมีการเปิดเผยข้อมูลการปล่อยก๊าซเรือนกระจกและระบุชื่อผู้ทวนสอบการจัดทําคาร์บอนฟุตพริ้นท์ หรือได้ยื่นแบบแสดงรายการข้อมูลการเสนอขายหลักทรัพย์ตามแบบอื่นใดตามประกาศคณะกรรมการกํากับตลาดทุนที่กําหนดแบบแสดงรายการข้อมูลการเสนอขายหลักทรัพย์ต่อสํานักงานภายในกําหนดระยะเวลาเดียวกัน โดยเปิดเผยข้อมูลดังกล่าวตามรายละเอียดที่กําหนดในแบบ 69-1 (2) ผู้เสนอขายมีลักษณะที่ครบถ้วนดังนี้ ในรอบปีปฏิทินก่อนการยื่นแบบแสดงรายการข้อมูลการเสนอขายหลักทรัพย์ต่อสํานักงาน(ก) ไม่เคยถูกดําเนินการเปรียบเทียบความผิดหรือถูกกล่าวโทษโดยสํานักงาน เนื่องจากไม่สามารถจัดทําและนําส่งงบการเงินหรือรายงานเกี่ยวกับฐานะการเงินและผลการดําเนินงานตามที่กฎหมายกําหนด(ข) ในกรณีที่ต้องชําระค่าธรรมเนียมการยื่นแบบแสดงรายการข้อมูลประจําปี ได้ชําระค่าธรรมเนียมดังกล่าวภายในระยะเวลาที่สํานักงานกําหนด(3) กรณีที่ผู้เสนอขายเป็นบริษัทที่จัดตั้งขึ้นตามกฎหมายต่างประเทศ หรือมีหุ้นเป็นหลักทรัพย์จดทะเบียนในตลาดหลักทรัพย์ต่างประเทศ บริษัทดังกล่าวต้องไม่มีการเปิดเผยข้อมูลการปล่อยก๊าซเรือนกระจกตามที่กําหนดใน (1) ตามกฎหมายหรือกฎเกณฑ์ต่างประเทศอยู่ก่อนแล้วข้อ ๓ ให้บริษัทที่ยื่นแบบแสดงรายการข้อมูลประจําปีและเป็นไปตามหลักเกณฑ์ที่ครบถ้วนดังต่อไปนี้ ได้รับการลดอัตราค่าธรรมเนียมตามที่กําหนดในข้อ 4 สําหรับค่าธรรมเนียมที่ต้องชําระในการยื่นแบบแสดงรายการข้อมูลประจําปี 2563 ปี 2564 และปี 2565 ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (1) เป็นบริษัทที่มีลักษณะใดลักษณะหนึ่ง ดังนี้ (ก) บริษัทที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย (ข) บริษัทที่ไม่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทยซึ่งมีการเสนอขายหุ้นกู้หรือพันธบัตร ที่มีหน้าที่ยื่นแบบ 56-1 One Report(2) บริษัทได้ยื่นแบบ 56-1 One Report โดยมีการเปิดเผยข้อมูลการปล่อยก๊าซเรือนกระจก และระบุชื่อผู้ทวนสอบการจัดทําคาร์บอนฟุตพริ้นท์(3) เป็นไปตามหลักเกณฑ์ที่กําหนดในข้อ 2(2) หรือ (3) แล้วแต่กรณีข้อ ๔ ให้ผู้ยื่นแบบแสดงรายการข้อมูลตามข้อ 2 และข้อ 3 ได้รับการลดค่าธรรมเนียมเท่ากับค่าใช้จ่ายในการจ้างผู้ทวนสอบการจัดทําคาร์บอนฟุตพริ้นท์ ตามที่จ่ายจริง แต่ไม่เกิน 50,000 บาท โดยต้องยื่นหลักฐานแสดงการจ่ายเงินในการจ้างดังกล่าว และเอกสารอื่นใดตามแนวทางที่กําหนดไว้บนเว็บไซต์ของสํานักงาน หลักฐานแสดงการจ่ายเงินตามวรรคหนึ่ง สามารถนํามาใช้ลดหย่อนค่าธรรมเนียมการยื่นแบบแสดงรายการข้อมูลตามประกาศนี้ได้เพียง 1 แบบ ต่อ 1 หลักฐานแสดงการจ่ายเงินเท่านั้นข้อ ๕ ในกรณีที่ผู้มีหน้าที่ยื่นแบบแสดงรายการข้อมูลการเสนอขายหลักทรัพย์หรือแบบแสดงรายการข้อมูลประจําปี แล้วแต่กรณี มีสิทธิได้รับการลดหย่อนค่าธรรมเนียมตามประกาศอื่นด้วย ให้บุคคลดังกล่าวได้รับลดหย่อนรวมกันไม่เกินจํานวนค่าธรรมเนียมที่ผู้มีหน้าที่ยื่นแบบแสดงรายการข้อมูลนั้นต้องชําระต่อสํานักงานในการคํานวณค่าธรรมเนียมการยื่นแบบ 56-1 One Report ให้ผู้มีหน้าที่ยื่นแบบหักค่าลดหย่อนตามหลักเกณฑ์ดังต่อไปนี้ (1) ในกรณีที่สามารถหักค่าลดหย่อนตามประกาศสํานักงานคณะกรรมการกํากับหลักทรัพย์และตลาดหลักทรัพย์เกี่ยวกับมาตรการลดหย่อนค่าธรรมเนียมเนื่องจากสถานการณ์โควิด 19 ได้ ให้หักค่าลดหย่อนตามประกาศดังกล่าวก่อนแล้วจึงหักค่าลดหย่อนตามประกาศนี้ ทั้งนี้ ผู้ชําระค่าธรรมเนียมไม่สามารถหักค่าลดหย่อนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ได้อีก(2) ในกรณีอื่นนอกจาก (1) ให้หักค่าลดหย่อนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ก่อน แล้วจึงหักค่าลดหย่อนตามประกาศนี้ข้อ ๖ ประกาศนี้ให้ใช้บังคับตั้งแต่วันที่ 25 มีนาคม พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 10 มีนาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์